
De nipor ... ni ! 


La unua jaro de ENA kaj la unua jarkolekto de nia revuo baldaŭ estos finitaj. 
Koncerne la membrokvanton ni povas esti kontentaj. Jen la aktualaj listoj: 


Jen listo de la 

unuopaj membroj: 

Listo de muzeoj kaj bibliotekoj 

1 

Belgio 

11 

1 

Aŭstrio 

1 

2 

Ĉeĥio 

1 

2 

Belgio 

1 

3 

Germanio 

8 

3 

Britio 

1 

4 

Hispanio 

1 

4 

Germanio 

2 

5 

Finnlando 

1 

5 

Ĉeĥio 

1 

6 

Francio 

1 

6 

Hispanio 

3 

7 

Nepalo 

2 

7 

Japanio 

1 

8 

Nov-Zelando 

1 

8 

Kroatio 

1 

9 

Pollando 

1 

9 

Nederlando 

1 

10 

Slovakio 

1 

10 

Uzbekio 

1 


En ĉi-numero vi trovos kvar medalojn en la prikoncema mbriko, krome du novajn mbrikojn: 
“Historiaj aspektoj” kaj “E1 la gazetaro”. 

Ni danke salutas du membrojn kiuj kunlaboris kun ni por kompletigi ĉi-numeron. Sinjorino 
Elda Doerfler (Italio) kaj sinjoro Herman Deceuninck (Belgio) atentigis nin pri tre interesa 
artikolo en “Heroldo de Esperanto” pri la framasona loĝio “Esperanto” en Parizo (Francio). 
Krome s-ino Doerfler havigis al ni bonkvalitajn fotojn de la framasona memoriga medalo el 
2013. Dankon al vi ambaŭ! 

Por la dua jarkolekto de “Esperanta Numismatiko” ni jam povas anonci kiel ĉefa temo la 
ikonajn, arĝentajn “monerojn” de 1-spesmilo (vidu ankaŭ la titolan paĝon!) kaj de 2- 
spesmilo(j). Krome ankaŭ la historiajn faktojn pri la spesmilo-monsistemo kiel klopodo 
organizi universalan monsistemon laŭ la moto “Unu mondo - unu lingvo - unu mono”. Eble 
ankaŭ aperos novaj rubrikoj(?). Ĉu vi havas propono(j)n? Ne hezitu! 

Ni havas alian gravan peton por vi ĉiuj: se ĉiu membro povus / provus varbi unu nuran novan 
membron, je la fino de 2015 ni havus minimum 56 membrojn! Ĉu vi akceptas la defion? 



‘Tutkpre ni deziras aCvi 
6onan %aj prosperan 
novanjaron 20151 

MONEROJ&MEDALOJ 


Tipo A 1 - Esperanto medaloj 

“Riga Stelo”: unua Esperanto revuo en Latvio 




Lando: Latvio 
Metalo: bronzo 
Diametro: 63 mm 
Jaro: 1983 


Kvanto: nekonata 
Pezo: nekonata 
Diko: nekonata 
Medalisto: Janis Strupulis 


Averso: 


Busto de Vladimir Szmurlo kaj skribo: “VLADIMIR SZMURLO 1865-1931”. 
Monfarejestra(?) simbolo kaj 83 (=1983) 

Reverso: 


Stelo kaj skribo: “RIGA STELO 1910” “LA UNUA ESPERANTO REVUO EN LATVIO” 


Rimarkol: 

Jankowski mencias: “Ekzistas kopioj el bronzo kaj argilo” 


Rimarko 2: 

Vladimir Szmurlo eldonis la unuan Esperanto revuon en Latvio, nome “Riga Stelo”-n 

Tipo A 2 - Esperanto medaloj kun ne-esperanta(j) aldono(j) 


40 jara datreveno de la venko super la hitleranoj 



Lando: Pollando 
Metalo: latuno 
Diametro: 69,50 mm 
Jaro: 1985 



Kvanto: nekonata 
Pezo: 145 gr 

Medalisto: Tadeusch Tschorzeuski 
Diko: 5 mm 


Averso: 

La Brandenburga Pordego en Berlino. Du glavoj detruas svastikon. Supre en la pola, sube en 
Esperanto: “40 a DATREVENO DE LA VENKO SUPER LA HITLERANOJ” 

Reverso: 

En la centro kuranta virino flugigas kolombon. En Esperanto kaj en 14 aliaj lingvoj aperas la 
vorto “LIBERECO”. 

Flanke de la dekstra piedo: T.T.(la inicialoj de la medalisto). Tute sube WK.SD CHELM 
(vidu rimarkon 1) 

Rimarkol: 

La medalo estis eldonita de la vojevodia komitato de la demokrata partio en Chelm. 

Rimarko 2: 

La ŝtata monofarejo en Varsovio en 1985 faris ĉi- medalon memorigan pri la 40a datreveno de 
la venko super Hitler kaj la fino de la dua milito en Eŭropo. 

Tipo A 2 - Esperanto medaloj kun ne-esperanta(j) aldono(j) 


Omaĝe al Vilho S. Setala (4.4.1892-11.4.1985) 



Lando: Finnlando 
Metalo: latuno 
Diametro: 70 mm 
Jaro: 1979 

Averso: 


Kvanto: 500 
Pezo: 245 gr 
Medalisto: Heikki Varja 
Diko: 9-12 mm (reliefo) 


En la centro kapo de Setala, maldekstren en profilo. Marĝena skribo supera: “KAJ LUKTI 
FIDELE POR LUMO”. Suba skribo: “VILHO / 1892 4 . 4 . / SETALA”. Dekstre inter la skriboj: 
kvinpinta stelo. Oblikve sub la kolo: h.varja/1979 

Reverso: 


Mondomapo kun la samaspekta arkforma skribo en Esperanto kaj en la finna: 
“INTERNACIA LINGVO / KANSAINVALINEN KIELI” 


Rando: 

TILLANDER FINLAND 


Fontoj: 

Vikipedio: Setala 

Hans Jankowski: “Esperanto-MEDALOJ + MONEROJ” 1990 

Tipo A 1 - Esperanto medaloj 


Nova Esperanto medalo de Herzberg am Harz 



En numero3 de la la jarkolekto, ni jam pritraktis sur la paĝoj 4 > 7 la 4 medalojn el Herzberg de la sama 
medalisto. 


Lando: Germanio 
Metalo: bronzo 
Diametro: 112 mm 


Kvanto: nekonata 
Pezo: 360 gr 

Medalisto: Peter Gotz Glittler 


Averso: 

Ĉirkaŭa skribo: INTERNACIA FILMEVENTO - 2014 - G - PER ESPERANTO 

En la mezo: stiligita bildo de pionira filmilo kun la lenso maldekstren 

Maldekstre: tri-etaĝa konstruaĵo kun tegmento sur granda soklo, kio montras kiel filmo estas 
projektata sur ekranon 

Supre: stelaro kun 15 steloj. La stelo ne nur estas simbolo de Esperanto, sed ankaŭ aktoroj 
ofte ricevas la kromnomon “kinostelo”, “filmstelo” aŭ eĉ “stelulo” 

Dise: amaso de tre etaj figuroj kiuj simbolas la publikon 

Rando: la inicialo G de Guttler 


Reverso: 

Blazono de la urbo Herzberg kun virleono kaj vircervo. 

Ĉirkaŭa skribo: “LA ESPERANTO-URBO-HERZBERG AM HARZ. DIE ESPERANTO- 
STADT.” Sub lablazono: “KROMNOMO DE: 12.o7.2oo6” 

Rimarko 1: 

Medalo farita okaze de “Esperanto-filmfestivalo en Herzberg am Harz” je la 3a de oktobro 
2014. Premiitaj estis kvar personoj pro sia kelkjardeka filmagado dum E-kongresoj, 
seminarioj ktp: R. Kunz (Stuttgart), L. Peters (Herzberg), R. Dobrynski (Pollando) kaj D. 
Smolic (Paderbom). 

Rimarko 2: 

Kvar medaloj montras la literon G ne nur en la rando, sed ankaŭ sur la averso. 

Rimarko 3: 

Nur la medalo pri Gora havas la literon G sur la reverso anstataŭ sur la averso! 


ERATUMO 

En jarkolekto 1, numero 3, p.15 estas anstataŭigende “Gŭttler-Medaillen, gegossene Mŭnzen” 

per “ Gegossene Sichten und Welten. Peter Gotz Giittler. Katalog der Medaillen 1971- 
2011 ” 

MEDALISTOJ 


Jen la unua seriero de nova rubriko pri fakuloj kiuj profesie desegnis, skulptis aŭ frap(ig)is esperantajn 
numismatikaĵojn, kiel medalojn kaj monerojn. 


Janis Strupulis (°1949) 

Janis Strupulis naskiĝis en Vecpiebalga (Latvio) la 28an 
de januaro 1949. Li finstudis en la branĉo de skulptoarto 
en la Latvia Ŝtata Akademio de Arto en 1973. 

Depost la jaro 1971 li ekspoziciis 300-foje en 23 diversaj 
landoj, i.a. en Belgio, Britio, Ĉeĥoslovakio, Francio, 
Germanio, Hungario, Japanio kaj Luksemburgo. En 6 
diversaj landoj li 31-foje sole ekspoziciis. 

Membro de “La Artista Unio de Latvio”. 

Membro de “Latvia Desegnista Societo”. 

Membro de FIDEM ( Federation Intemationale de la Medaille d’Art) 

Honora membro de “Latvia Akademio de Sciencoj”. 

Prezidanto de “Latvia Arta Medalo Klubo”. 

Ekde 1975 li kreis ĉirkaŭ 640 medalojn. Krome li desegnis plastikan medalon pri la “Nacia 
Emblemo de Latvio” kaj modelojn de oficialaj latviaj moneroj. 

Premiita en la “Trienalo de Balta Medala Arto” en 1986 kaj 1989, “Grand Prix” en 1995. 

Ricevis orajn medalojn okaze de la lOa (1992) kaj de la 12a (1996) “Dantaj Bienaloj”. Krome 
la Premion Paul Stradin en 1997. 

Liaj verkoj troviĝas en 57 muzeoj en 16 landoj. 

Liaj esencaj verkoj estas medaloj kaj grafikaĵoj. Tamen li krome skizis oficialajn poŝtmarkojn 
kaj monerojn por la nova latvia ŝtato. 

Li abunde kontribuis al la kreado de Esperanto-medaloj. Dum la jaroj 1976 ĝis 1989 li faris 21 
diversajn Esperanto-medalojn. E1 tiuj mi priskribas kaj montros en ĉi numero unu medalon el 
1983, la nuran pri kiu ENA ĝis nun posedas kolorajn kopiojn + informojn.( > “Medaloj kaj 
moneroj”) 

Fontoj: Interreto + Hans Jankowski “Esperanto-Medaloj 1912-1995” (1995) 

ASPEKTOJ DE NUMISMATIKO 


2. La stato de konservado de moneroj, medaloj kaj monpapero 


a. MONEROJ & MEDALOJ: 8 kvalitokategorioj (de pli granda al malpli granda 
aprezo). 


PRF (probaĵo) Esperante ‘proba”, angle 

“proof’. La reliefo de la monero (aŭ medalo) 
estis traktata por igi la metalon nuancriĉa kaj 
brila. Fabrikataj por kolektantoj. 




SF (stampofloro). Monero sen “proba” 

traktado. Por kolektantoj. Krome ĉiuj moneroj 
sen difektoj de antaŭ la 19a jarcento estas 
katalogataj kiel SF. 


NC (ne cirkulita). Monero destinita por cirkuli 

en la merkato. Tamen pro necirkulado sen 
difektoj. 

EBK (elstare bona konservo). Per simpla 

rigardo oni ne aŭ apenaŭ rimarkas difektojn, 
tamen montras normalajn spurojn de cirkulado 
mallonga. 


TBK (tre bona konservo). Montras spurojn de 
regula cirkulado. 




BK (bona konservo). Evidentaj spuroj de 

cirkulado, difektoj, malperfektaĵoj. Valoro 
ĉirkaŭ duono de TBK. 


. IK (intermeza konservo). Diversaj difektoj kiel bosumaĵoj, koroditaj reliefoj, 
grataĵoj ktp. 

. MK (malbona konservo). Preskaŭ nevideblaj desegnaj kaj nelegeblaj skribaj 
partoj. Malbrila metalo, multaj difektoj kiel bosoj, fendoj, erodado ktp. 

b. MONPAPERO: 6 kvalitokategorioj (de pli granda al malpli granda aprezo). 

. SF (stampofloro). Nova, ne cirkulita, perfekta peco. 

. EBK (elstare bona konservo). Ege mallonga cirkulado. 

. TBK (tre bona konservo). Cirkulado postlasis malgrandajn malpuraĵojn kaj 
etajn faldojn. Grandaj malperfektajoj aŭ disŝiroj malestas. 

. BK (bona konservo). Kolorperdo, disŝiretoj kaj malpuraĵoj, do evidentaj 
spuroj de uzado. 

. IK (intermeza konservo). Ĝis 1/8 de la surfaco mankas. Monbileto montras 
truojn, disŝirojn kaj malpuraĵojn. 


Rimarkol: Se la stato de monero, medalo aŭ monbileto troviĝas inter du kategorioj, oni 

uzas klinitan strion inter ili. Ekzemple: SF / EBK 

Rimarko 2: Ekzemplero kun difekto aŭ eraro povas tamen atingi valoregon, ĉar povas esti 
raraĵo. 

Rimarko 3: Monpapero aplikeblas en ĉiu ajn varianto, kiel monbileto, kambio, ĉeko ktp. 


Verkita surbaze de: “Numismatiko” en Vikipedio kaj de “Encyclopedie van munten en 
bankbiljetten” Samson Uitgeverij, Alphen aan de Rijn, 1986 


(daŭrigota) 

HISTORIAJASPEKTOJ 


Framasona medalo 
1913-2013 


Dum la la Universala Kongreso (Boulogne-sur-Mer) estis fondita asocio “Espero 
Framasona”; ekde 1906 (UK en Geneve) ĝi nomiĝis “Esperanto Framasona”. Dum ĉiuj postaj 
kongresoj , krom en 1909 kaj 1910, la framasonanoj kunvenis. Dum la UK en Bern (1913) 
estis fondita pli ampleksa organizo “Universala Framasona Ligo”. 

En Parizo, en tiu sama jaro, la loĝio “Esperanto” ricevis sian numeron 454, tiel apartenanta al 
la “Grande Loge de France”. Okaze de la konsekro Zamenhof sendis gratulleteron. 

Tamen, jam en junio 1907 estis fondintaj tiun loĝion Jacques Camescasse kaj Alfred Mittey. 
Ses monatojn post la fondo la loĝio havis jam 23 membrojn. La nomo de Zamenhof ne 
troviĝas en tiu listo. Tamen senĉese oni pridiskutis kaj pridiskutas ĉu Zamenhof estis 
framasonano aŭ ne. 

La terura unua mondmilito (1914-1918) paralizis la loĝion “Esperanto”, tamen ĝi reaktiviĝis 
dum la Intertempo, do inter la du mondmilitoj. 

En septembro 1939 la dua mondmilito eksplodis kaj en 1940 efektiviĝis leĝo malpermesante 
“sekretajn” asociojn en Francio. Petain dekretis krome la dissolviĝon de la “Grande Loge de 
France”, konfiskante ĉiujn havaĵojn. Camescasse kaŝis la arkivojn de la loĝio “Esperanto” en 
sia domo. Post lia morto en 1941 la Gestapo vizitis la domon kaj forprenis la arkivojn. 

En 1965 la tiama loĝiestro de 454 prelegis dum radia elsendo pri “Esperanto et Franc-Magon- 
nerie”. Li anoncis i.a. ĉiumonatan kunvenon. La loĝio tamen ne refunkciis antaŭ la 30.05 
1974. Tiel tamen pluiĝis la agado por “konigi Esperanton al framasonanoj, konigi 
framasonismon al esperantistoj.” 

En 2013 la loĝio solene festis unu jarcenton je la servo de framasonismo kaj de Esperanto. 
Tiuokaze la belega bronza medalo supre estis emisiita. 

Tuj kiam ni ne nur disponos pri bonkvalitaj fotoj, sed ankaŭ pri taŭgaj informoj por priskribi 
la medalon, vi trovos artikolon pri ĝi en la rubriko “Medaloj kaj moneroj”. 




Fontoj: “Heroldo de Esperanto ” nr.2 de 2014, p.3 
Vikipedio: “Framasonismo ” 

TERMINARO 


Alfabeta listo(3): 

alojo: homogena unuigo kaj kunfandigo de du aŭpliaj materialoj 

bitcoin: digitala monunuo (vidu en ĉi-numero la rubrikon “El la gazetaro”) 

boso: reliefa desegnaĵo aŭ figuraĵo farita sur la fono de metalfolio aŭ de ledo per stampilo aŭ 
cizelilo 

ĉeko: pagordono, per kiu la subskribinto ordonas al sia banko, ke pagi ĉe vido la tie skribitan 
sumon al la nomita profitanto 

cirkulita / necirkulita: monero, medalo kaj papermono kiuj jes /ne cirkulis en la merkato 

dumetala: du metaloj, sed ne unuigitaj per kunfandigo (ekz. Eŭro-moneroj de 1 kaj 2 eŭroj) 

ekzergo: ĉiuj elementoj sub la elstara bordo, ĝenerale en la reverso, kiu kutime enhavas 
surskribaĵojn koncerne la stampodaton, ktp. 

erodi: eluzi, elfroti, malakrigi 

fendo: mallarĝa laŭlonga truo 

probaĵo: vidu en ĉi-numero la rubrikon “Aspektoj de numismatiko” 

stampofloro: vidu en ĉi-numero la rubrikon “Aspektoj de numismatiko ” 

(daŭrigota) 

EL LA GAZETARO 


Ekvadoro lanĉas digitalan monunuon 

Baldaŭ Ekvadoro estos la unua lando en la mondo kie estos eldonanta far la centra banko 
digitalan monon. La mono cirkulados kune kun la dolaro, la oficiala monunuo de Elvadoro 
ekde la financa kriso de 2000. 

La centra banko de tiu latin-amerika lando deklaras, ke ĝi estos jam lanĉata en decembro 
2014. Multaj detaloj ankoraŭ ne estas konataj, escepte ke ĝi ne iĝu kripto-mono kiel Bitcoin. 

Granda diferenco inter ambaŭ estas ke ĝi estos eldonata de la centra banko, kio ne koncernas 
Bitcoin. Pro tio dubendas ĉu la nova monunuo sukcesos. 

La celo de la banko estas envenigi la pli malriĉan parton de la popolo, kiu estas lokaŭtata de la 
tradicia banksistemo. Tiuj homoj tamen posedas poŝtelefono(j)n. La uzo de digitala mono 
okazus libervole kaj eblus pagi per poŝtelefono! Tiucele estis disvolvita programaro, dume 
jam uzata de telekomentreprenoj. 

Kritikistoj de la digitala mono la iniciativon konsideras taktikon de la maldekstra estraro de 
Ekvadoro por pligrandigi la monprovizon kaj tiel plenpagi ŝuldojn. La ŝuldaro sumiĝus je 11 
miljardoj da dolaroj (8,3 miljardoj da eŭroj). 

Analistoj ankaŭ kritikas la permeson por la centra banko krei senfinan kvanton de digitala 
mono. 

El la belga gazeto “DeMorgen”, 27.08.2014/redakcia traduko 



Alvoko al la legantaro de “Esperanta Numismatiko” 

> Se vi kapablus verki artikolon pri “Bitcoin”, bonvolu sendi ĝin por la la numero de 
2015 al bert.boon @ skynet.be 

> Bonvolu rikolti el via nacia gazetaro artikolojn rilate al (esperanta) numismatiko. 
Bonvenaj estas ĉiuj artikoloj en Esperanto, la germana, la franca, la angla kaj en la 
nederlanda. 

Reagoj kaj konversacioj 


RETPOŜTO 

de vi por ni! 


25.9.2014 17:55 

Tre kara Amiko, 

aldone mi sendas al vi artikolon, aperintan en februaro 2014 en "Heroldo de Esperanto" kaj 
verkita de Jean Amouroux. La plej interesa afero estas la eldonado de memormedalo pri la 
franca Loĝio, en kiu aperas nia lingvo. Mi ne havas kromajn informojn, pri formato, 
eldondato, desegnisto, kiu komisiis la eldonon ks. Mi esploros por ion plian ekscii, tamen mi 
pensas ke vi povas ion eltiri el tiu artikolo kaj almenaŭ aperigi la bildon de la medalo. 

Plej korajn salutojn Elda 

PS: mi ne scias, ĉu mi sukcesos per ĉi mesaĝo sendi ĉiujn fotojn, se ne vi ricevos kroman 
mesaĝon. 

Triesta Esperanto-Asocio 

www.teal906.altervista.org 

www.karstaitagoj.altervista.org 


ELF-AREK 

Esperanto-Ligo Filatelista 

Amika Rondo de Esperantaĵ-Kolektantoj 

www.elf-arek.wz.cz 


☆☆☆☆☆☆☆☆☆☆ 


Dear Sir, 


5.10.2014 21:19 


I presume that English is your best second language and I apologize that I can not use your 
national language. For me English is not my mother-language. 


The first time I saw your portrait and a few of your esperantomedals, was in a brochure by 
Hans Jankowski.So I got interested in those medals of which you created a great deal, isn't it? 

About a year ago, beiing an esperantist and a fan of medals and coins, I deceided to start a 
new association for esperantists-numismatists. 

At the end of oktober 2014 the 4th number of our magazine will appear. Our association now 
has 25 members from different countries and continents. About 12 esperanto-museums and- 
libraries also recieve the magazine. 

In that last number I will publish an article about you and your work for esperanto(-medals). 
Although mister Jankowski shows some of your medals in his brochure, they are all black and 
white, a kind of copy-drawing. 

I once recieved from him a foto of one medal of yours in color. I will show and describe that 
medal about VLADIMIR SZMURLO in the last number. 

I would like, if possible, from you more fotos of other esperanto-medals with a few dates like 
weight, metal(s), diameter...for the magazine. 

If you agree, I will send to you the first 4 numbers of our magazine "Esperanta 
Numismatiko". 

Last question: Do you still have some esperanto-medals for sale? What is the price with 
shipping? 


Kind regards, 
Bert Boon 


5.10.2014 10:49 


Dear Mr. Bert Boon, 


my first language is Latvian, but my english is very bad. 
I have German language in the shool to learn. 

OK. 

List of my ESPERANTO medals: 


1) AUTORO DE ESPERANTO D-RO L.L.ZAMENHOF 1859-1817, d=91 mm, bronze, 

1976. 

2) RŬDOLFS LIBEKS 1854-1908, LA UNUA LATVIA ESPERANTISTO,d=88mm, br„ 
1981. 

3) VLADIMIR SZMURLO. 1865 - 1931 d=63 mm, br„ 1983. 

reverse - "RIGA STELO" - LA UNUA ESPERANTO REVUO EN LATVIO 

4) JANIS ASARS 1877 - 1908 d=72 mm, br„ 1984. 

5) ESPERANTO REDAKCIO 25 JARA, RADIO POLONIA, 1959.4.IV, d=63,b.,1984. 

6) ESPERANTO POETO NIKOLAJS KURZENS 1910-1959, d=72 mm, br„ 1984. 

7) ESPERANTO REDAKCIO RADIO POLONIA VARSOVIO. 30 000 
ELSENDO,d=71 mm,br., 1986. 

8) RADIO POLONIA ESPERANTO REDAKCIO VARSOVIO POLONIA.IOO 000, 67 X 90 
mm, br„ 1986. 

9) VILHELMS OSTVALDS 1853-1932, (NOBEL PRISE IN 1909), d=75 mm, br„ 1986. 

10) ESPERANTO 1887 - 1987 , 78 X 61 mm, bronze, 1986. 

11) PROF.PETERIS KIKAUKA 1886 - 1967 , diameter = 84 mm, bronze, 1986. 


12) LATVIO ESPERANTO-IOO. LA LINGVO INTERNACIA 1889, 65 X 72 mm, br„ 
1989. 

13) KOLOMANO KALOCSAY 1981 - 1976, diameter =77 mm, bronze, 1989. 

14) JULIO BAGHY 1891 - 1976, diameter = 75 mm, bronze, 1989. 

15) PETERIS KADIKIS 1857 - 1923, diameter = 75 mm, bronze, 1989. 

16) ESPERANTO - POETINO MILDA JAKUBCOVA 1899 - 1979, d =58 mm, br.,1989. 

17) LAKSHMISWAR SINHA 1905 - 1977, 73 X 62 mm, bronze, 1989. 

18) TALIVALDIS INDRA 1894 - 1942 , diameter = 71 mm, bronze, 1989. 

19) AUGUSTS KAZOKS 1881 -1937, diameter = 74 mm, bronze, 1989. 

reverse LA DUA ESPERANTO - REVUO EN LATVIO "ONDO DE DAUGAVA" 1925- 
1935 

20) ANDREO CZEH 1895 - 1979, diameter = 67 mm, bronze, 1989. 

21) EDUARDS JAUNVALKS 1901 - 1989, diameter = 78 mm, bronze, 1989. 

Kind regards, 

Janis Strupulis. 

ps 

The fotos of the esperanto-medals I send one week later. 


6.10.2014 19:02 

Sehr geehrter Herr Strupulis, 

Erstens recht vielen Dank flir die schnelle Antwort und fŭr die Liste von Esperanto-Medalien. 
Ich freue mich schon auf die Fotos fŭr unsere Zeitschrift! 

Wie ich schon meldete in meinem "englischen" Brief, sah ich zum ersten Mal Ihr Foto und 
einige schwarz-weiss Bilder von Ihren Esperanto-Medalien in einem dŭnnen Katalog von dem 
deutschen Esperantist und Numismatiker Hans Jankowski. Vielleicht kennen Sie ihn, denn er 
besuchte ofters Ihr Land. 

Ende 2013 hatte ich die Idee einen Verein zu grŭnden, einen Fachverein fŭr Esperanto- 
Numismatik, da es noch nie einen solchen Verein gegeben hat in der Geschichte von 
Esperanto. Der Verein bekam den Namen "Esperanto Numismatika Asocio" (ENA), die 
dreimonatliche Zeitschrift den Namen " Esperanta Numismatiko". Heute hat der Verein, nach 
fast einem Jahr schon 25 Mitgliedem aus verschiedenen Landern und Kontinenten. 

ENA hat keinen Vorstand, keinen Vorsitzenden, keinen Kassisten usw, weil die 
Mitgliedschaft und die Zeitung vollig KOSTENLOS sind und kostenlos bleiben sollen. Ich 
bin also nicht der Prasident, sondern nur der Initiator und im Augenblick der Chefredakteur 
der Zeitschrift. Alle Mitglieder konnen freiwillig Mitarbeiter-Redakteure sein, aber es gibt 
keine Hierarchie und auch das soll so bleiben. 

Eine Postadresse hat ENA nicht, nur die Intemetadresse bert.boon@ skynet.be . Wir sind kein 
Verein fŭr Sammler, aber wir streben dazu mit wissenschaftlichen Methoden eine richtige 
Esperanto- Numismatik zu treiben. Das Ziel soll die Herausgabe eines Katalogs und einer 
alfabetischen Terminologie sein. 

Als Beispiel unserer Arbeit sende ich Ihnen in Beilage die erste Nummer der 
Zeitschrift, erschienen im Januar 2014 (auf Esperanto, aber Sie werden viel verstehen, glaube 
ich). Wenn sie Ihnen gefallt, sende ich auch alle andere Nummern zu Ihnen. 

Noch eine Frage, bitte: konnte ich fŭr meine personliche Sammlung bei Ihnen Esperanto- 
Medalien aus der Liste bestellen?( Ich besitze noch keine von Ihren Medalien!) Wenn ja, 
sagen Sie mir bitte welche und den Preis, inkluziv Versandtkosten nach Belgien. Ich danke 
Ihnen im Voraus! 

Mit freundlichem Gruss, 

Bert Boon 


☆☆☆☆☆☆☆☆☆☆ 

ANONCOJ 

& 

EVENTOJ 



Se vi volas relative malmultekoste ĉeesti dum la centa UK en Lille, ne forgesu aliĝi antaŭ la 
31 de decembro 2014! 

Dum la kongreso nia asocio ENA estos bonvena partopreni en la “lO.Movada Foiro dum la 
UK en Lille” por senpage prezenti sian agadon al la kongresanaro. Ankaŭ nia asocio ricevos 
spacon ĉe tablo, kie ĝi rajtos prezenti siajn afiŝojn, informfoliojn, eldonaĵojn, fotojn de sia 
agado kaj similon (laŭ invito de s-ino Anna Lowenstein okaze de la pasinta 99a UK). 

Dum la UK ni ankaŭ volas organizi mallongan kunvenon por membroj de ENA kaj inviti 
aliajn interesulojn surloke. Tiel ni povos interkonatiĝi kaj ŝanĝi ideojn kaj opiniojn pri 
numismatiko kaj ENA. 

Se vi havus ideo(j)n aŭ sperton konceme la aranĝon de stando, bonvolu sendi viajn proponojn 
al bert.boon@skynet.be . 

Ĝis tiam! 

KOLEKTAĴOJ 

prezentu al ni objekto(j)n el via kolekto! 


Alvoko: ĝis nun ni vane atendis, sed eble iu(j) baldaŭ havos sufiĉe da tempo 
kaj da kuraĝo por prezenti al ni unuopan (aŭ pliajn) objekto(j)n el la propra 
kolekto de esperantaj medaloj, moneroj ktp. 

Konsideru vian kontribuaĵon kristnaska donaceto! Dankon! 


Vi konstatas: ni perdas nek kuraĝon nek paciencon!Sed sen via subteno 
baldaŭ nia projekto suferos pro anemio! 

